LidanRubinov/Halacha-QA huggingface dataset:
שאלה: תתיקון: אני בת 18. אני מבית מסורתי חילוני. בעז ה שנה הבאה מתחילה שירות לאומי. בתקופה האחרונה אני מרגישה לא טוב עם עצמי. לא טוב בחיים שאני מנהלת אני מרגישה שאני עושה משהו לא נכון. אני לא מצליחה להבין את התיקון שלי בעולם ואני מרגישה שכל יום הוא יום מבוזבז. בנוסף בתקופה האחרונה ניצלתי מכמה מקרים שהיו עלולים להסתיים ממש לא טוב אולי חס וחלילה במוות שלי. אני מרגישה שהקב ה רוצה להעביר לי בזה מסר ואני לא מצליחה להבין מה לא טוב. בחודש האחרון התחלתי לשמור שבת ולקרוא ספרי אמונה וחשבתי שזה יקל עליי יגרום לי להרגיש יותר טוב עם עצמי וזה לא קרה. אני ממש לא יןדעת מה לעשות כדי למצוא את התיקון שלי ולהרגיש שאני באמת ממצה את החיים שלי לדברים הנכונים שיגרמו לי להרגיש שבכל יום שלי כלול רווח ולא הפסד ובזבוז. אשמח אם תוכל לומר לי מה דעתך בנוגע לכך ואיך אוכל למצוא את התיקון שלי ולמצות את החיים בדרך הטובה.
תשובה: ימים שבהם אדם מרגיש לא כל כך טוב עצמו הם גם ימים של הזדמנות. נראה כי הקול הפנימי שלך, הקורא לך לשינוי מסוים, ולחפש את התיקון שלך בעולם, הוא קול מאפשר. הוא פותח ולא סוגר, מהווה חלק מהאופק ולא מהכלא. הלוואי וידענו לקרוא את המסרים האלוקיים. אנו יכולים לקרוא בהם צליל מסוים האומר שצריך לשנות דבר מה, אולם אין בכוחנו לקרוא את השינוי המדויק שתובעים מאתנו. מה כן כדאי לעשות? כדאי גם כאן להקשיב לקול הפנימי שלך, ולחשוב מה את יכולה לתקן בעולם. לעולם צריך לזכור כי התיקון הבסיסי שהוא טוב תמיד הוא בתחומים של "בין אדם לחבירו". את יכולה לעשות תיקון בעולם בתחום הזה, להאיר פנים לאחרים, להסכים להקשיב להם, לעזור למי שזקוק באמת לעזרה, וזהו תיקון שהוא נכון תמיד ומתאים תמיד. מאוחר יותר לבחון האם את יכולה לעשות עוד דברים. האם מתאים לך ללכת בדרך זו?
שאלה: ננטילת ידיים לאחר ביאה: האם צריך ליטול ידיים לאחר הביאה? אם כן- על מי מוטלת החובה? רק על הגבר או גם על האישה? ועד כמה זמן זה יכול להיות מקיום הביאה?
תשובה: האיש והאשה צריכים ליטול ידיים לאחר הביאה. לא נקבע זמן מדויק לכך, ואין מניעה שבני הזוג ישארו במיטתם עוד זמן מה. יש מצבים שנרדמים מיד אחרי הביאה, ובמצב זה יש להתנקות מיד כשמתעוררים.
שאלה: ככשרות טורקישאייר: מה מצב הכשרות בחברת התעופה טורקישאייר?
תשובה: התקשרתי כמה וכמה פעמים לחברה ולא נענתי.
שאלה: קקטניות לכלב בפסח: אני אשכנזייה ורציתי לשאול אם אני יכולה להביא לכלב אורז וקטניות בפסח. אם כן אז האם מותר לבשל את האורז בכלים הרגילים של פסח או שאני צריכה בסיר מיוחד לאורז?
תשובה: לך, מותר לתת לכלב קטניות בפסח. אם מבשלים בתוך פסח זה צריך להיות בסיר נפרד מיוחד לזה. ניתן להכשיר לפני פסח סיר לצורך כך. דוד לוי 098987548
שאלה: אאני ביישנית וקשה לי למצוא בן זוג : רציתי בבקשה לדעת מה עלי לעשות. אני בת 23 ואין לי הצעות בכלל, אני ביישנית, ולא יודעת לעשות רושם על בחור. מה אעשה?
תשובה: יקרה, נחלק את התשובה לשני חלקים. הראשון, יעסוק באיך בכלל יוצרים הצעות? והשני, יעסוק בביישנות. אז נתחיל בראשון - איך יוצרים הצעות??? קודם כל, המודעות והרצון למצוא מישהו, היא כבר חצי מהדרך. עכשיו נשאר רק להכיר אותו. אבל איך מכירים אותו? תתחילי בכך שתספרי לעולם שאת מעוניינת להכיר בחור. לפעמים, נראה לך שזה ברור, אבל אולי הסביבה שאת חיה בה לא לגמרי מודעת לנושא. מה גם, שכל אחד עם חייו הפרטיים, כך יכול להיות שאם לא תיידעי ותתזכרי מדי פעם את הסביבה שלך, אנשים ימשיכו ביום יום שלהם ואת. תישארי לך לבד. אני הייתי מתחילה עם החברות, מיידעת אותן שאת מעוניינת להכיר מישהו. ומבקשת שיחשבו על בחור בשבילך. את יכולה כמובן גם לדבר על כך עם ההורים שלך, עם האחים שלך, משפחה מורחבת, ובכלל, כל מי שיש ושומע, יכול לדעת שעכשיו את מחפשת מישהו. כמו כן, קיימת גם אופציה של שדכניות מקצועיות, שאת יכולה לפנות אליהן. ויש גם את ארגן "ישפה" שעוסק בדיוק בנושא הזה של שידוכים. אני רוצה לומר עוד משהו, שאומנם לא העלית, אבל הוא עשוי לצוץ לאורך הדרך. לעולם אל תחשבי על כל הנושא שאם את הולכת ומבקשת מאנשים עזרה בכך שיכירו לך בחור, שיש בזה מן הפדיחה. כי אין פה שום בושה ושום פדיחה כלל וכלל. את עכשיו מחפשת להקים את ביתך, זה דבר שהוא נעלה ומרומם. ומה לעשות, שלבד אנחנו לא יכולים לעשות את זה, לכן צריך להסתייע בגורמים שונים, בין אם זה חברים ובין אם זה שדכניות שזה המקצוע שלהן. אנחנו לא יכולים לדעת מי יהיה השליח של הקב"ה שדרכו נכיר את בן הזוג שלנו, ולכן לא צריך לבחול באמצעים וכל אחד יכול להיות השליח, חברה, שדכנית ואפילו איזו דודה רחוקה או שכנה של ההורים. החלק השני - הביישנות תראי, גם מי שלא ביישן, קצת מתקשה בעולם הזה של השידוכים והדייטים. פתאום, בבת אחת לחשוף את עצמך מול אדם זר שאת לא מכירה. כמוב, שמי שהוא ביישן מטבעו, קצת יותר קשה לו. אז מה עושים? עושים! מחליטים בצורה מודעת ועובדים על עצמינו, שאנחנו משתדלים להיות פחות ביישנים. לפחות כשאנחנו יוצאים לדייט עם בחור. הרי לא יכולה להיות סיטאוציה בה תשבי עם בחור, ותשתקי ותתביישי כל הערב. כך הוא בוודאי ובוודאי לא יוכל להכיר אותך. לכן, צריך להתאמץ קצת יותר. להחליט שמגיעים עם מטרה שהיום מדברים. אני חושבת, שכשמגיעים במודעות לכך, אז קצת יותר קל. ולסיכום הנושא הזה רק אומר, שבסופו של דבר את צריכה למצוא רק בחור אחד שירצה אותך. אין צורך שכל העולם ירצה, רק בחור אחד שירצה בך ואת תרצי בו. לא, זה לא פשוט, אבל זה אפשרי. ומכאן רק אאחל, שכל התהליך יעבור בקלות ובשמחה ושתלמדי להנות מהדרך. או לכל הפחות להכיר את עצמך עוד קצת מבפנים. צפוי לך מסע מרתק בעיקר מול עצמך, שבסופו אני מקווה ומתפללת יחד איתך שתמצאי את האחד שראוי לך ואת ראויה לו. אם תרצי להרחיב או לשאול עוד שאלות בעניין, את מוזמנת לפנות גם במייל האישי. בהצלחה!! sivanlax gmail.com
שאלה: בבירור סופי באשר לצדקה: שאלתי מקודם שאלה והיא האם בזמן שאני חי עם אשה ובתה ללא נישואים אני קונה ומכלכל לה את הבית למרות שאני לא תמיד שם ובנוסף קניתי לה המון ריהוט אני יכול להתייחס לזה כמעשר וצדקה, תשובתכם הייתה שעליי להתחתן וזה ידוע לי ועניתם עוד שאת מצוות הצדקה ניתן לעשות בדרכים נוספות זה גם ידוע לי השאלה אם מה שאני עושה ועשיתי ייחשבו כאמור לעיל
תשובה: לך אינני יודע מה שאלת בעבר, בכל מקרה - אם אתה חי עם אשה ועם בתה אתה חייב!! לפרנס אותן ולדאוג להם למגורים ורהיטים וכד. - כך שזה בודאי לא על חשבון כספי צדקה המיועדים לעניים. (העובדה שאינך נשוי אינה פוטרת אותך מהחובות הממוניות כלפיהן) אם היית נותן לאשה ובתה שאין לך שום קשר אליהן - היינו מבקשים לברר את מצבם הכלכלי וכושר העבודה שלהן כדי לדעת האם הם נקראות  עניים  דוד לוי 098987548
שאלה: אאפייה אחר בישול: האם מותר לי לשים שניצל שטוגן בשמן במחבת, או כל תבשיל אחר שצורת בישולו היא במים, על הפלטה בשבת בבוקר? השאלה היא מצד דין אפייה אחר בישול, מכיוון שהשניצל בושל בשמן אז לכאורה דינו כמבושל וששמים אותו על הפלטה התהליך שקורה הוא אפייה. תומר
תשובה: יש הנוהגים להקל ויש הנוהגים להחמיר. מנהג האשכנזים להחמיר. והמנהג להחמיר אפילו בכלי שני, שאולי דבר צלוי או אפוי נחשב כ קלי הבישול  ולכן אין להכניסו אפילו לכלי שני (עיין רמ"א שיח, ה). למשל, אין לטבול ביסקוויט בתה או קפה אם הם בכלי שני. בין הפוסקים הספרדים הדעות חלוקות. מפשטות לשון השולחן ערוך (או"ח שיח, ה) שהזכיר את הדעה המחמירה בלשון יחיד, משמע שלדעתו העיקר כדעה המקילה, ולכן יש מהספרדים שנוהגים להקל בזה (יחו"ד ב, מד). אולם לדעת הבן איש חי (ש"ב בא ו ) ועוד פוסקים (אול"צ ח"ב ל, ו), מאחר שהזכיר את הדעה המחמירה, משמע שלכתחילה צריך להחמיר כמותה, ולאסור בישול אחר אפיה וכדומה ולהיפך. ובמיוחד שהדבר נוגע לספק איסור תורה. ומכל מקום בדיעבד אם בישלו דבר אפוי, או צלו דבר מבושל וכדומה, אפילו אם עשו זאת בכלי ראשון, אין לאסור את המאכל באכילה (מ"ב שיח, מו). ולהלן הרחבה ומקור התשובה מספר פניני הלכה מאת הרב אליעזר מלמד שליט"א ועיינו בספר באתר ישיבה אייל משה מותר לחמם בשבת מאכל שכבר התבשל לפני השבת, מפני שמה שאסור בשבת הוא להפוך מאכל חי על ידי חום האש לאפוי, למבושל או לצלוי. אבל אם המאכל כבר התבשל לפני השבת, אין איסור לחממו בשבת. אלא שהתעוררה שאלה, האם מותר בשבת להעביר מאכל ממצב מבושל לצלוי, או מאפוי למבושל, וכדומה. למשל, האם מותר לקחת בשר שנצלה לפני השבת ולהכניסו בשבת לקדרה של חמין, מצד אחד הוא כבר אינו חי ונצלה כל צורכו, אולם מצד שני הכנסתו לקדרה תשנה את טעמו, מטעם צלוי לטעם מבושל. נחלקו הראשונים בהלכה זו. לדעת הרב אבי העזרי והמרדכי ורוב הראשונים, אין בזה איסור. מפני שאחר שהמאכל כבר עבר ממצב חי למצב מבושל או אפוי או צלוי, אין בו יותר שום איסור בישול. ושינוי מצבו מצלוי למבושל או להפך, אינו נחשב בישול אלא הטעמה נוספת שאין בה איסור. אולם לדעת רבי אליעזר ממיץ (ספר יראים סי  רע"ד), אמנם בישול אחר בישול מותר בשבת, אבל בישול אחר צלייה אסור, מפני שיש הבדל מהותי בין בישול לצלייה, והרי זה כבישול חדש. כלומר מותר לחמם בשבת מאכל מבושל, אפוי או צלוי, אבל לשנות את מהותו מצלוי למבושל אסור. וכן אסור לקחת לחם אפוי ולהכניסו לתוך סיר של תבשיל, שעל ידי כך הופכים את הלחם מאפוי למבושל. למעשה יש הנוהגים להקל ויש הנוהגים להחמיר. בין הפוסקים הספרדים הדעות חלוקות. מפשטות לשון השולחן ערוך (או"ח שיח, ה) שהזכיר את הדעה המחמירה בלשון יחיד, משמע שלדעתו העיקר כדעה המקילה, ולכן יש מהספרדים שנוהגים להקל בזה (יחו"ד ב, מד). אולם לדעת הבן איש חי (ש"ב בא ו ) ועוד פוסקים (אול"צ ח"ב ל, ו), מאחר שהזכיר את הדעה המחמירה, משמע שלכתחילה צריך להחמיר כמותה, ולאסור בישול אחר אפיה וכדומה. ובמיוחד שהדבר נוגע לספק איסור תורה. ומנהג האשכנזים להחמיר. והמנהג להחמיר אפילו בכלי שני, שאולי דבר צלוי או אפוי נחשב כ קלי הבישול  ולכן אין להכניסו אפילו לכלי שני (עיין רמ"א שיח, ה). למשל, אין לטבול ביסקוויט בתה או קפה אם הם בכלי שני, והרוצה לטבול ביסקוויט בתה, יערה התה לכלי שלישי. ומכל מקום בדיעבד אם בישלו דבר אפוי, או צלו דבר מבושל וכדומה, אפילו אם עשו זאת בכלי ראשון, אין לאסור את המאכל באכילה (מ"ב שיח, מו).
שאלה: ממדיטצית "זן" והתעוררות בבוקר: כבוד הרב יש מדיטציה ביוטיוב שנקראת מדיטצית "זן" זאת אומרת, מבחינת השם יש שם סממנים של בודהה ועבודה זרה, אך זה בסך הכל בחור אמריקאי שמתמחה בדמיון מודרך והיפנוזה, ובקצרה הוא מדריך שם להירגע (זה לפני שינה) ולהכיר טוב על כל הדברים בעולם, על המשפחה, החברים הכל סטנדרטי, אין איזה משהו שמזכיר בתוכן עבודה זרה רק הכותרת המטרידה מותר להשתמש בסרטון שלו? דבר שני, מצאתי טכניקה להתעוררות בשעה שרוצים, מסתבר שהיא עובדת להרבה אנשים, לפי התגובות שראיתי זה נשמע מצחיק, אך זה יכול להיות הגיוני עקב השעון הביולוגי והמוח לדבר עם הכרית ולהגיד לה כמה פעמים, "תעירי אותי ב-שש וחצי" ואחר כך לשכב ולדמיין אותנו מתעוררים ומסתכלים על השעון בדיוק בשעה שקבענו הבעיה ששמעתי איזו תגובה שמזכירה שם שאולי זאת טכניקה של בודהה (אולי מכיוון שלאחר מכן הוא נותן טיפים להתעוררות טובה, לשים את כפות הידיים על האוזניים, צוואר וכ ו-מכיוון שיש שם צ אקרות) כמובן שזה לא תקף לנו מכיוון שצריכים ליטול ידים קודם בקיצור, בשני המקרים התוכן נשמע כשר, רק הכותרת מטרידה האם מותר? :)
תשובה: זה אינו אסור, בתנאי שתופסים את זה כעצה טובה בעלמא וכעבודה פסיכולוגית אישית ולא עניין בעל תוכן רוחני-מיסטי, ולא נגררים אחרי דברים אלה בכל מצב, וודאי לא במצב שזה מתנגש עם עיקרון מוסרי או הלכתי בתורת ישראל.
שאלה: ממחשב ואינטרנט: אני מנהל פורום של יהדות ותורה רוב הגולשים שם הם חוזרים בתשובה, מידי יום מפורסמים בפורום הזה הרבה דברי תורה, הלכות עניינים הקשורים לפרשת שבוע ובנוסף יש אפשרות לענות לשאלות ולעזור לאנשים אני אישית מפרסם מידי יום מוסר. האם לדעתך בשביל סיבה כזאת ראוי להשאיר אינטרנט בבית?
תשובה: כן, עם סינון והגנה כמו חברת רימון וכדו. אייל משה
שאלה: תתשובה ומטרה בחיים: אני רוצה לדעת בהרחבה מהי המטרה בחיים של יהודי? אם אני חוזר בתשובה ושוב חוטא וכל הזמן מממשיך ככה מה לעשות? להתייאש? הרי אני יודע בראש שאחטא ואשוב ואני באמת לא רוצה לעשות את החטא הזה אבלל. קשה לי, אשמח לכמה שיותר עצות לחוזר בתשובה שבועי 1 ואדר שמייח!
תשובה: נתחיל מהסוף, לאן חוזר החוזר בתשובה? לחזור בתשובה זה לחזור למצב הקודם, ויותר מזה במקרה שלנו, זה לחזור אל המקור שלנו, מה המקור שלנו? המקור הוא הנשמה שלנו! כמו שאתה ואני אומרים כל בוקר אלקי נשמה שנתת בי - טהורה היא, הנשמה היא טהורה כלומר שבאמת שום חטא לא יכול לטמא את הנשמה, החטא הוא יכול לכסות, להעיב על הנשמה, אבל לא לטמא אותה, כי מקורה של הנשמה היא גבוהה מאד היא חצובה מתחת לכיסא הכבוד, התשובה באה לנקות את הנשמה ולכן כמה פעמים שתחטא, אפילו אלפי פעמים שתחטא, זה לא משנה ולא ישנה את הנשמה שהיא טהורה, ולכן אפילו שאדם יודע שהוא יחטא כי הרי "אין צדיק בארץ אשר יעשה טוב ולא יחטא" אנחנו לא מלאכים, לא יתייאש בשום פנים ואופן! כי זה העבודה שלנו לגלות כל פעם ופעם את עצמיותנו שזה הנשמה שלנו, עצם זה שאתה לא רוצה באמת לחטוא, זה דווקא מראה שאתה לא קשור לחטא, אלא יש לך כמו לכולנו - יצר הרע, אתה רוצה להיפטר מהמצב הזה, זה מראה שאתה בדרך הנכונה, העבודה שלך זה להגביר את הרצון שלך, ולא רק את הרצון שלך אלא גם את הטוב שבך, תפתח את הצדדים החיוביים שבך את הרצונות הטובים שבך, תתבונן כמה אתה טוב וחזק, ופחות תסתכל על החטא, פחות הלקאה עצמית, תזכור שני דברים, שאתה רק בן אדם, ומצד שני יש בך נשמה אלוקית. עצות מעשיות: הרבה תפילות. הרבה התבוננות (בבורא, בך, בטוב). על אותו חטא - תלמד על החלקים בחטא שפוגעים בך, תמקד, מתי זה קורה, מה הסיבות לכך ומה מביא אותך לידי זה, אם צריך לחסום את הגישה לחטא אז תחסום, כדי שבפעם הבאה יהיה יותר קל. להכניס יותר אמונה ויותר רגש בעבודת ה  שלך לעבוד את ה  מאהבה. המטרה של כל יהודי המטרה היא שכל יהודי יגלה את כל מה הקב"ה שם לו בנשמה, ויוציא את כל היכולות הייחודיות שלו לפועל, לכל אחד יש את התפקיד המיוחד לו, וביחד להביא את העולם לידי שלמות ותיקון, משל לבניין שנבנה, בא המהנדס והפועל בניין, והזגג, והטייח והצבע וכל אחד עושה משהו אחר אבל בסופו של דבר כולם מכוונים לאותו מטרה- להקים פה בניין שלם, כך אנחנו, אחד מגלה את הקב"ה בעולם על ידי תפילה, והשני על ידי חסד, והשלישי על ידי יישובו של עולם במעשה, והאחר על ידי עולם הרוח וההגות, ועוד ועוד. אם אתה רוצה יותר הרחבות, יש באתר שלנו הרבה חומר, וגם באתר של מכון מאיר, מומלץ בחום! שמחתי לעזור מקווה שעזרתי חן
שאלה: ממירוץ מעורב: בישוב בו אני גר מתקיים מירוץ, האם מותר להשתתף במירוץ זה למרות שהוא מעורב?
תשובה: באופן פשוט יש להימנע מפעילות ספורטיבית מעורבת, מפני שבה המשתתפים לבושים בבגדים שמטבעם אינם צנועים, והאוירה קלה. יש מקרים מיוחדים שמצדיקים הקלה בדין, ואפשר לשאול שוב עם פירוט נוסף. (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק
שאלה: גגניבת דעת לשבושים: השבוע הגיעו שני בלגים לבדוק את הישיבה(ישיבת הסדר באיזור המרכז) לשנה הבאה. באותו יום היה אוכל מאוד "מפנק" בארוחת צהריים. האם בזה שמביאים אוכל מעל הממוצע אנו עוברים על גניבת דעת? ובהזדמנות זאת רציתי להודות לרב שמתורתך אני יונק חיי אמונה יותר ויותר שלמים בכל יום.
תשובה: אני נזהר מלומר דברים חתוכים כי אינני מכיר טוב מספיק את המציאות, את השיקולים וכדו. כל עוד לא שומעים את שני הצדדים אי אפשר להכריע. על כן מה שאני כותב הוא ברמת העיקרון בלבד. אם אמנם נעשה שדרוג לארוחת צהריים רק כדי ליצור את הרושם כי מדובר בישיבה שארוחת הצהריים בה היא טובה מאוד - זה כמובן איסור גניבת דעת. וצריך מאוד מאוד להימנע מזה.
שאלה: ההפעלת אתר אינטרנט בשבת: בעידן החדש שלנו, אתרי אינטרנט הופכים להיות חלק בסיסי בעולם הצרכנות. אני מפעיל חנות וירטואלית שפונה לקהל הישראלי כל השבוע וגם בשבת. חברתנו לא עובדת בשבת. אך צרכן יכול להיכנס לאתר לבצע הזמנה למוצר או לבצע פעולות שונות כמו צפייה במידע או להשאיר הודעה לחזור אליו וכדומה, ביום ראשון אנו מאשרים את ההזמנה מול המלאי שלנו בפועל. ושולחים לו.(להבנתי הבסיסית הנ"ל דומה להפעלת בנקט בשבת) אשמח לתשובה בהקדם האפשרי. ושבת
תשובה: יש מספר נושאים שיש לדון בהם בהקשר של חנות וירטואלית העובדת בשבת. אפשר לקרוא הרחבה על הנושא כאן: סיכום הדברים בקיצור: (לרוב הדעות) אין כאן עניין של שכר שבת, שהרי אינך עובד בשבת, ונראה שגם לא "לפני עוור" מפני שאינך גורם בעצמך לעשות שום עבירה. אתר האינטרנט אינו חייב לשבות בשבת והעיסקה נעשית למעשה רק אחרי השבת. הנקודות הבעייתיות הן מראית עין וזלזול בכבוד השבת. אפשר לפתור אותם, לפחות חלקית על ידי הודעה ברורה באתר שהאתר אינו מטופל בשבת וכל העיסוק בענייניו יתבצע אחרי צאת השבת, ואולי גם אמירה על כבוד השבת ובקשה מהקונים להימנע מחילול שבת. (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק
שאלה: ככלים שנגעו בשיש טרף: נים. השארתי כלי פיירקס וכלי פלסטיק כשרים על שיש טרף (השיש עצמו נטרף לפני הרבה זמן). השיש היה רטוב. הכלים שהו על השיש הרטוב לקצת יותר מ24 שעות. האם נטרפו הכלים?
תשובה: וברכת ד  אפשר להשתמש בכלים אין כל בעיה. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: זזוגיות: בס ד יש בעיות בזוגיות ואשמח לקבל הדרכה. 1- מה אפשר לעשות כשאשתי לא מקדישה לפחות פעמיים בשבוע זמן קצר לדו שיח בינינו. 2- הרבה זמן לא הייתי בחופש עם אשתי לבד. כל הצעה שאני מביא לה נדחית : בשבת במלון זה משעמם בימי חול היא לא מצליחה לקחת חופש מהעבודה וגם לא נלחמת מספיק למענו. אני לא אוהב לצאת לבד ובטח לא למלון ולדעתי זה לא מקובל לבלות בלי בת זוג או להיפך. מה אפשר לעשות? ב מראש אבי.
תשובה: ב"ה, אשמח לעזור בפלפון 0527710491 דני ארגמן
שאלה: זזבד הבת סגולה לזיווג?!: הרב, שמעתי לאחרונה שאם לא נערך לך זבד הבת שנולדת זה מעכב זיווג בגיל מאוחר יותר?! זה נכון? ואם לא מה עלי לעשות?
תשובה: ב"ה, זה לא מעכב כלום. צריך להתפלל למצא זיווג הגון, וכבר מעכשיו ללמוד על זוגיות טובה, דני ארגמן
שאלה: דדינוג תפוזים: מצאתי מספר שאלות הנוגעות בעניין זה, אך אני מבולבלת יותר ויותר: האם הדונג על פירות הדר בכלל ותפוזים בפרט, אסור באכילה? במאכלים רבים משתמשים בגרידת תפוז. מה היא ההלכה למעשה? תזכו למצוות.
תשובה: הלכה למעשה. הדונג עשוי מהפרשה של חרק בשם שלאק. יש פוסקים המתירים את שימוש בו (שו"ת אגרות משה יור"ד חלק ב, ס  כ"ד, שו"ת מנחת יצחק חלק י:ס, ס"ה) ויש שאוסרים (דעת הגרי"ש אלישיב המובא ב"תהודת כשרות" גליון 21-22 עמ  47). לדעתינו אין לאכלו. ולכן יש לגרד את החלק החיצוני של הקליפה ואפשר להשתמש בחלק היותר פנימי. והמקל יש לו על מי לסמוך
שאלה: טטלפון שנמצא: בעלי מצא טלפון נייד בחוץ. הטלפון נעול ואין דרך לאתר את הבעלים. סביר להניח כי הוא גם ביטל את הסים שלו ומול חברת הסלולר. השארנו את הנייד זמין כמה ימים ואף אחד לא התקשר. האם אנחנו יכולים להשתמש בטלפון הזה? האם זה גזל? מראש.
תשובה: וברכת ד  יש לפרסם תחילה בפרסום רב על מציאת פלאפון כזה. באזור המציאה וכן באינטרנט או רשתות חברתיות. אם לא ימצא בעל הפלא פון, אם אפשר לפרוץ ולגלות את הבעלים יש לעשות כן (אפשר לבקש אח"כ החזר). אם אין אפשרות לגלות ופרסמו ברבים על מציאת המכשיר, אפשר להשתמש ובלבד שיניחו בצד את שווי המכשיר, כדי שאם ימצאו הבעלים אפשר יהיה לתת לו את השווי הכספי. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ממנהגי אבלות לבן זוג: אבי נפטר לפני כשלושה חודשים, ידוע לי שבתור ילדיו אנחנו שנה באבל ואילו אימי הייתה באבל רק 30 יום. העניין הוא שמאז שאימי סיימה את תקופת האבל שלה(יש לציין בצער רב על פטירתו של אבא) היא מנסה להעסיק עצמה בכל דרך אפשרית,יוצאת ומבלה,נוסעת לטיולים.משתתפת בערבי סטנד אפ,סרטים,הופעות,קונה בגדים מתלבשת ומתאפרת,צוחקת ובקושי מדברת עליו. קשה לי מאוד לראות אותה כך מהצד כאילו כל כך מהר היא שכחה אותו,אני בטוחה שהוא היה כועס עליה מאוד. כאילו אם מבחינת ההלכה היא לא באבל אז מותר לה הכל,ומה עם האבל הפנימי שלא מתוך מצוות ההלכה? גם אם היה מותר לי אני לא מרגישה שהייתי מסוגלת לרקוד ולשמוח כמותה,אפילו מוזיקה אני בקושי יכולה לשמוע. מצד אחד אין לשפוט אותה,אולי זה הדרך שלה להתמודד ולהמנע ממחשבות שליליות, רציתי לשמוע את דעתכם.
תשובה: וברכת ד  מבחינה הלכתית אין כל מניעה לאשה לעשות ולחיות כרצונה לאחר שלשים יום. מבחינה רגשית כל אחד חווה את הדברים בצורה אחרת, איננה דומה התייחסות של שרה לרבקה. כמו כן הסתכלות על החיים שונה מאדם לאדם, ועל כן הייתי משתדל לזרום ביחד עם האמא. יש לקחת בחשבון שלאשה קשה כל יום וכל שעה, כשהיא חוזרת הביתה אין מי שיקבל אותה, והיא חיה שעות וימים לבדה, וברור לי שבהיותה בודדה היא מלאת צער וכאב, והפצוי שלה צריך להיות גדול יותר כדי לא לשקוע בכאב הזה. צריך לזכור שילדים יש להם עוד חיים, בד"כ משפחה חברים רגילים וכדו, ועל כן עם כל הכאב הם בטוחים שהחיים ימשיכו טוב, ואילו אשה לא יודעת כעת מה ילד יום, ועל כן המתח גדול יותר. בכל אופן המשיכי לחיות את חייך ואמך את חייה, כל אחד בדרכו. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פפסטרמה הודו: מה לגבי פסטרמה הודו בהכשר הרב אוירבך-טבריה?
תשובה: מצ"ב קישור לעמוד המומלצים שלנו
שאלה: ככשרוןת סוכריות: ישנו הכשר klbd שכתוב עליו בית דין צדק דקהילה קדושה לונדון רציתי לשאול מה טיב הכשר זה? ודבר נוסף יש משווקת סוכריות בהכשר זה כאשר הסוכריות מיוצרות בשדרות בהכשר רב המפעל ובהכשר זה של klbd המפעל נקרא טופ גאם והסוכריות תנתה זה מזויף או כשר טוב? י
תשובה: ב"ד לונדון הוא רמת כשרות פשוטה ורגילה כמו כמעט כל הכשרויות של חו"ל, וזה למרות שיש עליו אישור הרה"ר. רמת כשרות אינה ידועה לנו. ומין הסתם היא אינה מהדרין כי הרבנות שדרות אינה מציינת שהוא מהדרין.
שאלה: ייחסי אישות: מה עושים או איך מתנהגים כאשר האישה מונעת תקופה ארוכה יחסי אישות עם בעלה? לא מעוניין לבגוד בה. מצד שני יש צרכים.
תשובה: וברכת ד  יש לפנות למי שמוכשר לטפל בבעיות כאלו, יש רבנים, יש יועצי נשואין יראי השם, ויש מטפלים מקצועיים. יש לפנות לאחד מהם כדי לפתור את הבעיה. שבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ממחצית השקל: ראיתי שפרסמתם שיעור מחצית השקל. אני כהן ועורך במהלך השנה פדיון הבן ותמיד בודק אוןליין את ערך הכסף. ע"פ בדיקתי אתמול אונקיית כסף עולה 21.2 להכפיל בשווי הדולר שהוא 3.488 לחלק ל משקל האונקיה31.1 יוצא שגרם אחד עולה כמעט 2.4 שח כפול 9 גר משקל מחצית שקל יוצא כמעט 21.4 שח נוסיף מ.ע.מ יוצא 25.25 כיצד הגעתם לסכומים סביב 40 שח? צבי כהן אילת.
תשובה: וברכת ד  אנחנו פרסמנו שמחצית השקל השנה היא כ 25 ש"ח, כפי שכתבת. נראה לי שהסתכלת בפרסום של שנה שעברה. אז ערך הכסף היה באמת 40 ש"ח. מצו"ב מה שפרסמנו השנה. שווי מחצית השקל כיום אד"ר תשע"ד מחצית השקל לשנת תשע"ד א. לפי המשקל נחלקו המפרשים האם השקל בימינו משקלו 14.6 גרם כסף (דעת רש"י) או משקלו 17 גרם כסף (דעת הרי"ף). הרמב"ן מספר שתחילה סבר כדעת הרי"ף ואולם כשעלה לארץ ובדק את שקלי הארץ מצא כדעת רש"י שהשקל משקלו 14.6 גר  כסף. יש לציין שבחפירות והתגליות שמצאו בתקופה האחרונה נמצאו מטבעות של שקל ובכולן המשקל הוא כדעת רש"י (עיין בספר מערות במדבר יהודה). השו"ע (חו"מ פח סעי  א, יו"ד סי  שה סעי  א) הכריע כדעת הרי"ף שהשקל הוא הגדול יותר ומשקלו 17 גר. העולה שמחצית השקל הוא 8.5 גר  כסף. ב. משקל השעורה יש המודדים את השקל על פי משקל השעורה, כאשר השקל הוא 384 שעורות, וכאן נשאלת השאלה מה משקל השעורה, יש שמדדו אותה לפי 0.05 גרם, ולפי הסבר זה יוצא ששקל הוא 19.2 גר, ואם אנו שוקלים את השעורה של ימינו הרי משקלה 0.04 גר  וממילא השקל הוא 15.36גר. מחצית השקל לפי מדידות אלו הוא 9.6 גרם, או 7.68 גרם. ג. להלכה להלכה מחצית השקל בדיני תורה הוא 9.6 גר  כסף (פדיון הבן). ואילו בדברים שהם זכר או דרבנן אפשר להסתפק שמחצית השקל היא 8.5 גרם כסף כפי משקל השקל שנפסק בשו"ע. (עיין מדות ושעורי תורה עמ  תצ). ד. המציאות בתאריך כג אדר ראשון תשע"ד, מחיר גרם כסף היה 2.45 ש"ח. מחצית השקל 9.6 גרם מחצית השקל 8.5 גרם מחצית השקל בשקלים 23.52   20.825 ש"ח מחצית השקל כולל מע"מ 27.28   24.16 ש"ח יש להעיר שעל פי המציאות בעולם (המהפכות והנפט) ערך הכסף והזהב משתנה במהירות, כמו כן הדולר יש בו תנודות רבות. על כן יש לעקוב אחר המציאות ולעשות את החישוב לפי תאריך נתינת מחצית השקל, כל החשבונות המופיעים כאן הם נכונים לתאריך כג אדר ראשון תשע"ד. כתבנו את ערכי מחצית השקל האמיתי, למהדרין במצוות ורוצים לקיים זכר למחצית השקל כפי שנהג בזמן שבית המקדש היה קיים. כתב המ"ב (באור הלכה תרצ"ד ד"ה ויש) שזה רק למי שעזרו הקב"ה שיכול ליתן, אבל מי שמתקשה והמחיר גבוה יתן ג  מטבעות של חצי שקל (בימינו שקל וחצי).     ערך הפרוטה היום (כג אדר ראשון תשע"ד) הוא 6.2 אגורות, ובתוספת מע"מ ערכו 7.2 אגורות. בברכת התורה והארץ יהודה הלוי עמיחי מכון התורה והארץ
שאלה: ככשרות של 2 אירועים: אנו הוזמנו לחתונה משפחתית במסעדת "מטעים" שליד זכרון יעקב. לפי עובדי המסעדה יש לה תעודת כשרות של הרבנות זכרון יעקב, עם משגיח צמוד. האם ידועה לכם המסעדה והאם אפשר לסמוך על הכשרות? רצינו גם לשאול אם ידוע לכם לגבי שורש גן אירועים
תשובה: איננו מכירים את המסעדה שציינת. מומלץ לשוחח עם המשגיח מצ"ב דף שאלות למשגיח שיוכל לסייע בנושא: לגבי גני אירועים מומלץ לפנות לאליסף 0525665262
שאלה: ממהי עבודת ה  המושלמת?:, ו לעבודת הקודש שאתם עושים. שאלתי היא כזאת: אם למשל יש בן אדם שהוא חכם ומצליח בחיים איך אפשר לו להגיע לאמונה שהכל מאת ה? הרי הוא רואה במציאות שהוא מצליח כביכול גם "בלעדיו". 2. האם לעבוד את ה בשלמות פירושו לעסוק אך ורק ברוחניות בחיים ללכת לשיעורי תורה כל הזן מן וכ"ו ולעסוק רק בזה בתחום של הרוחניות. או הכוונה בעצם לחיות את החיים כפי שהם כמובן שלהתפלל ולקיים אורח חיים דתי כמובן עם המגבלות שה ציווה אותנו- לשמור מצוות וכ"ו. מהי עבודת השם המושלמת?
תשובה: לך יישר כח על השאלות החשובות לגבי השאלה הראשונה, יש הרבה מאד דרכים להגעה לאמונה. יש אמונה שמגיעה מתוך חוסר - מתוך מצוקה, אבל יש גם אמונה שמגיעה מתוך השפע והמלאות. האדם מרגיש שכל כך טוב לו - שחייב להיות איזה משהו מאחורי זה. (תתארי לך אדם שמגיע לבית מלון שלם, שנותנים לו והכל בחינם! אחרי שבוע, הוא כבר מת מסקרנות - מי מממן לו את כל זה בלי סוף?) למעשה, צריך להכיר מקרוב את האדם ולפי זה לנסות לראות דרך איזה נקודה הוא מתחבר לאמונה לגבי השאלה השניה - עבודת ה  בשלמות, היא לא ענין  אחיד  לכולם. כלומר, זה ברור שכולם חייבים לשמור את ההלכה, אבל מעבר לזה, לכל אחד יש את השליחות שלו בעולם. יש מי שצריך להתמקד בעיקר ברוחניות ויש מי שצריך להתמקד בעיקר בגשמיות. יש מי שצריך להתמקד בשמירה על ארץ ישראל, יש מי שצריך להתמקד בשמירה על עם ישראל, ויש מי שצריך להתמקד בשמירה על תורת ישראל. כל אחד צריך למצוא את המקום המיוחד שלו, ובמקום הזה, לעבוד את ה  ככל יכלתו. כמובן, לא פשוט למצוא את המקום הזה, מהרבה סיבות - יש לנו הרבה הפרעות מהעולם, מהחברה, מהפיתויים בחוץ ועוד ועוד. לכן, חשוב מאד להיות קשור לתורה ולאנשי תורה בשביל למצוא את המקום הזה. לסיכום - עבודת השם המושלמת, היא לשמור על תרי"ג מצוות באופן כללי, ובאופן ממוקד - להשקיע בשליחות המיוחדת של האדם בעולם חזקי ואמצי! טוביה tsbias1 Gmail.com
שאלה: ממשהו לא מסתדר לי בדור הזה:, אם בנאדם עובד במקצוע שצריך לקבל בו נשים וגברים, ויש לו מן הסתם הירהורי עבירה אבל הוא בכל זאת שומר ברית האם יש לו שכר על זה? או שהוא אבוד גם ככה בגלל המחשבות האלו שבמקרה והוא היה לומד בכולל לא היו מגיעות בתדירות כזאת. שאלה שנייה מה עדיף לעבוד בדוגמא שהזכרתי במקצוע מכובד עם שכר גבוה או לסבול במקום בלי נסיונות כאלו אבל עם שכר מינימום ולהרגיש תקע ומיואש בחיים.
תשובה: א. על כל הימנעות מנפילה, ממחשבה, מנפילה מחטא הברית, יש שכר גדול. שכר גדול מאוד. ואף על פי שיצר הרע אומר לך, שאין לזה משמעות, שהרי אתה נופל בחטאים אחרים, אל תאמין לו. זה דרכו. האמת היא שכל דבר שאנו עומדים בייצרנו ולא נופלים בו, עושה נחת רוח גדול לפני הקב"ה. ב. עדיף לעבוד בעבודה מכובדת, ולעמוד בניסיון. תאמר: "אין סיכוי, אני לא יכול לעמוד בכך". שוב יש כאן את עצת היצר. התורה שציוותה אותך מאמינה שאתה כן יכול. ובוויכוח הזה בין הקב"ה לבינך אם אתה יכול לעמוד ביצרך או לא, צר לי אך הקב"ה צודק. הכל בידיים שלך.